Uru-ka-ginas! slavēšanas poēma, ko vēsturnieki sauc arī par Uru-ka-ginas reformām. 


(* 2352-2342.g.pr.Kr.) 


[1-26] Enlil(a) varonim - dievam Ningirsu (par godu), Urukagina — Lagaš(as) valdnieks, 
Tiraš(as) un Antasura(s) pilis uzcēla. Dievietei Baba? viņš uzcēla templi, upurnamu regulāriem 
ziedojumiem viņš tai uzcēla un Svētās Pilsētas” aitu cirpšanas namu viņš tai uzcēla. Dievietei 
Nanše' viņš izraka kanālu, kas tek uz Nigin(u), tās mīļo kanālu, un tās izteku jūrā viņš 
paplašināja”. Girsu (kvartālā) sienu viņš uzbūvēja tam (Ningirsu). 


[27-42] Kopš seniem laikiem, kopš tā laika, kad izauga pirmās sēklas, tajās dienās kuģu vecākais 
piesavinājās kuģus, ganu vecākais piesavinājās ēzeļus, aitu ganu vecākais piesavinājās aitas, 
zvejnieku uzraugs piesavinājās zivju noliktavas, attīrīšanās priesteri (tempļa) klētij nomērija 
(nost) graudu nodevas. 


[43-52] Vilnu nesošo aitu gani, maksāja savu aitu (nodevas) vietā sudrabu”. Mērnieks, vecākais 
žēlabu dziedātājs*, pārvaldnieks, aldaris un darbu vadītāji pirmā jēra (ziedojuma) vietā deva 
sudrabu”. 


[53-62] Dievu vērši ara valdnieka ķiploku laukus un (tempļa) dievu labākos laukus, kur atradās 
ķiploku un gurķu sējumi, ieguva valdnieks. 


[63-69] Ēzeļu iejūgi un nevainojamie vērši bija tie, kurus iejūdza un izmantoja tempļa priesteri, 
un tempļa priesteri izdalīja miežus valdnieka iejūgtajiem (dzīvniekiem). 


[70-87] Mangusta ausu tērpu, uaž tērpu, žudur tērpu, nigbarba tērpu, ula linu tērpu, suga linu 
tērpu, sala linu tērpu, bronzas bruņu cepuri, bronzas bultas galu, bronzas rurra (?), nopucētu ādu, 
dzeltenās vārnas spārnus, kumul, (?) kazu ar visu vilnu — tempļa priesteri iemaksāja, kā il- 
nodevu. 


[88-92]... pārvaldnieks nabago augļu dārzā kokus cirta un ar niedru auklām tos sasēja kopā. 


! Urukagina, citviet arī kā Uru-inim-ginas, valdījis *2352-2342.g.pr.Kr. 

2 Baba — Ningirsu sieva, dieviete, kas atbild par dziedināšanu un ir Lagašas aizbildne. 

3 Lagašas pilsētas kvartāls, kur atradās dievietes Baba(s) svētnīca. 

4 Nanše — dieviete, Enki meita, atbild par sociālo taisnīgumu, pareģošanu, auglību un zvejniecību. 

5 Burtiski tulkojot "Tās izteku jūras centrā viņš paplašināja””, tad iespējams, ka šeit arī domāta gultnes 
padziļināšana, tas varētu būt aktuāli, par cik zinām, ka upju saneses pilsētu ostas pamatīgi aizaudzēja. 

6 Ningirsu — arī Ninurta, dievība, kas atbildēja par zemkopību, dziedināšanu, medībām, likumiem, rakstvežiem un 
vēlākajos gadsimtos par karu. Dieva Enlila dēls. 

7 Šo vietu var tulkot divejādi: Tā kā ir iztulkots burtiski, vai arī, ka maksāšana ar sudrabu ir domāta ierēdņu 
uzpirkšana. Kāda starpība, vai nodevu, kas ir par aitām maksā ar aitām vai sudrabu, kāpēc tā būtu jānorāda pie 
Urukagina priekšteču nepilnībām. 

5 Viens no priesteru paveidiem. 

9 Šajā gadījumā acīmredzot norāda uz rituāla neievērošanu, jo bija ierasts pirmos lopus un labību ziedot tempļa 
dieviem. 


[93-103] Lai mirušo varētu apbedīt (viņa piederīgie) deva 7 krūzes alus, 420 klaipus maizes, 2 
barig mērus miežu, 1 vilnas tērpu, 1 labāko kazu un 1 gultu mirušā apbedītājiem!, un 1 miežu 
mēru paņēma apraudātāji”. 


[104-116] Lai apbedītu uz Enki niedrēm guldīto (viņa piederīgie) deva 7 krūzes alus, 420 klaipus 
maizes, 2 barig mērus miežu, 1 vilnas tērpu, 1 gultu un 1 krēslu mirušā apbedītājiem, un 1 miežu 
mēru paņēma apraudātāji. 


[117-122] Amatnieki, par Roku Pacelšanas (rituālu) ieguva 1 klaipu maizes, un divi strādnieki, 
par Galveno Vārtu (rituālu) ieguva pārcelšanas nodevu. 


[123-129] Valdnieka māja, valdnieka lauki, sieviešu māja, sieviešu māju lauki, bērnu māja, 
bērnu lauki - visi tika nodalīti viens no otra (?). 


[130-134] No Ningirsu robežas līdz pat jūrai, (visa zeme) bija ierēdņu pilna. 


[135-143] Kad valdnieka padotais raka sava lauka augstākajā vietā aku, tad viņš piesavinājās tos, 
kuri aci nepaceļ' (priekš saviem darbiem) un arī, kad (tas) gribēja rakt savā laukā irigācijas 
kanālus, tad viņš piesavinājās tos, kuri aci nepaceļ. 


[144-161] Bet ieražas, kādas bija agrākos laikos atgriezās, kad Ningirsu, Enlil(a) varonis, nodeva 
valdīšanu Lagašā Urukagina(m), kuru tas izraudzījās no miriādes cilvēku; agrāko kārtību viņš 
atjaunoja un, pavēles, ko viņam teica viņa pavēlnieks Ningirsu, viņš izpildīja. 


[162-175] No kuģiem viņš atcēla to uzraugu, no ēzeļiem un aitām viņš atcēla to uzraugu, no 
zivju noliktavām viņš atcēla zvejas uzraugu, no attīrīšanās-priesteru graudu nodevu klēts viņš 
atcēla tās uzraugu. 


[176-185] Un par nodevām, kuras maksāja sudrabā par aitām un jēriem, atbildīgos ierēdņus viņš 
atcēla un par nodevām, kuras maksāja tempļu priesteri pilij, atbildīgos ierēdņus viņš atcēla. 


[186-200] Par valdnieka māju un par valdnieka lauku pārvaldītāju viņš iecēla Ningirsu. Par 
sieviešu māju un par sieviešu lauku pārvaldītāju viņš iecēla Baba. Par bērnu māju un par bērnu 
lauku pārvaldītāju viņš iecēla Šulšaganu”. 


[201-204] No Ningirsu robežas līdz pat jūrai, nebija neviena ierēdņa. 


[205-213] Lai mirušo varētu apbedīt (viņa piederīgiem) jādod 3 krūzes alus, 80 klaipus maizes, 1 
gulta un 1 labākā kaza mirušā apbedītājiem, un trešo daļu miežu mēra apraudātjiem. 


1 Viens no priesteru paveidiem. 

2 Viens no priesteru paveidiem. 

3 Iespējams šeit domāts lielais birokrātijas aparāts, jo skaidrs, ka katram šim īpašumam vajadzīgi savi ierēdņi, šī 
doma arī sasaucās ar nākamo punktu. 

4 Apzīmē valdnieka/tempļa vergu. 

5 Šulšagana — dievība, Ningirsu un Babas bērns. 


[214-223] Lai apbedītu uz Enki niedrēm guldīto (viņa piederīgiem) jādod 4 krūzes alus, 240 
klaipus maizes un 1 barig mēru miežu mirušā apbedītājiem, un trešo daļu miežu mēra 
apraudātājiem. 


[224-227] Vienu sievietes galvas dtadēmu un 1 silu valdnieku smaržu ereš-dingir priesteriene 
ņems kā samaksu (?). 


[228-251] 420 kukuļi maizes ir noteikts maizes nodoklis, 40 tikko ceptas maizes kukuļi ir ešanai 
un 10 tikko ceptas maizes kukuļi ir domāti (upur ?) galdam. 5 kukuļi maizes ir (alga) ierēdņiem, 
kas iekasē nodevas. 2 mud un 1 sadug trauki ar alu ir (alga) Girsu žēlabu dziedātājiem. 490 
maizes kukuļi un 2 mud un 1 sadug trauki ar alu ir (alga) Lagaš(as) žēlabu dziedātājiem. 406 
maizes kukuļi 1 mud un 1 sadug trauks ar alu ir (alga) citiem žēlabu dziedātājiem. 250 maizes 
kukuļi un 1 mud trauks ar alu ir (alga) vecajām raudu sievām. 180 maizes kukuļi un 1 mud trauks 
ar alu ir (alga) vecajiem Nigin vīriem. 


[252-258] Tas kurš nepaceļ acis, kas ... stāv, lai viņam ēšanai ir viena maize, lai viņš saņem 5 
maizes pusnaktī, 1 maizi pusdienlaikā un 6 maizes vakarā 


[259-262] 60 maizes kukuļi, 1 mud trauks ar alu un 3 ban mēri miežu, lai ir (alga) sagbur 
priesterim. 


[263-268] Viņš atcēla divu strādnieku, par Galveno Vārtu (rituālu) pārcelšanas nodevu. Viņš 
atcēla amatniekiem, par Roku Pacelšanas (rituālu) 1 klaipu maizes. 


[269-271]... pārvaldnieks vairs neatņēma nabagajiem, to augļu dārzu. 


[272-283] Ja valdnieka padotajam piedzimst labs ēzelis un viņa uzraugs teiks tam: *”Es gribu 
viņu pirkt!”* un ja viņš atļauj tam viņu prikt un saka: *”Nosver man sudrabu, manas sirds 
apmierināšanai! ”** vai arī viņš neatļauj tam viņu pirkt, tad uzraugs nedrīkst dusmās viņu piekaut. 


[284-301] Ja Lielā vīra! māja robežojās ar valdnieka padotā māju un Lielais vīrs saka: * Es gribu 
viņu pirkt!”* un ja viņš atļauj tam pirkt un saka: * Nosver man sudrabu, manas sirds 
apmierināšanai! Mana māja ir katls; piepildi to ar miežiem priekš manis!” ” vai arī viņš neatļauj 
tam pirkt, tad Lielais vīrs nedrīkst dusmās viņu piekaut. 


[302-312] Visas šīs lietas viņš pavēlēja. Lagašas pilsoņu, kas bija parādos, kas bija lietojuši 
(viltotus) gur mērus un bija samazinājuši miežu (mērus), zagļus un slepkavas no cietumiem 
atbrīvoja” un atlaida viņiem to pārkāpumus. 


[313-318] Ningirsu un Urukagina noteica saistošu vienošanos, ka bāreni vai atraitni (vairs) 
nedrīkst pakļaut spēcīgais. 


[318-334] Tajā gadā viņš (par godu) Ningirsu izraka nelielu kanālu Girsu (kvartālā) un tā 
kādreizējo vārdu tam atgrieza. ""Ningirsu ir vara no Nipūras* kanāls” Urukagina to nosauca par 


! Aristokrāts. 
2 Acīmredzot valdnieks piemēroja vainīgajiem amnestiju. 
3 Nipūrā bija Ningirsu galvenais kulta centrs. 


godu viņam un "Kanālu, kas iet uz Nigin” viņš pagarināja par godu viņam. Kanāls, kas ir svēts, 
kura ūdens ir tīrs, lai tas vienmēr nes dievietei Nanše plūstošu ūdeni!' 


! Gan valsts reformas, gan amnestijas, gan arī kanālu būvniecība simbolizē jaunu sākumu, jaunu kārtību, kas izceļas 
no haosa. (https://cdli.ucla.edu/search/search_results.php?CompositeNumber=O001124 [apskatīts 27.05.2021.]) 





